Pratama Arhan

Pratama Arhan Alif Rifai (lahèr tangghâl 21 Ḍèsèmber 2001) èngghi panèka pemaèn bal sè ampon amaèn kalabân profèsioan ḍâri Inḍonèsia sè amaèn mènangka dhâddhi bek sè kacèr kaangghuy klub Liga 1 Thailand Bangkok United sareng tim nasional Inḍonèsia. Salèrana èkennal karana ontalânna ka ḍâlem tor tenḍangan bèbas sè kowat. Arhan jhughân maso' ḍâlem nominasi 11 pemaèn AFC sè kodhu cè' èabâsna è taon 2023.

 Karèr klub 

 PSIS Semarang 
Arhan maso' tim lu-ghâlluna sè otama kaangghuy PSIS Semarang è Piala Menpota taon 2021, è ka'ḍimma salèrana amaèn selama 90 menit ḍâlem sakabbhina empa' pertandingan timna è turnamèn pra-musim Liga 1 taon 2021. Salèrana ngaollè ḍuwâ' gol ḍâlem kompetisi kasebbhut, sala sèttongnga kalabân ngagghuy tendangan bebas sè tamaso' sala sèttong gol palèng saè è turnamèn kasebbhut. Salèrana jhughân ngaollè penghargaan Pemaèn Sè Ghi' Ngoḍâ Palèng Saè è turnamèn kasebbhut. Arhan ngalakonè profèsional sè lu-ghâlluna ḍâlem liga è tangghâl 4 Sèptèmber 2021 ḍâlem pertandingan alabân Persela Lamongan.

Saampoanna pan-saponapan bâkto èpataḍâ' asareng PSIS Semarang, Arhan ngakhèrè parjhâlânan asareng tim sè marajâ dhibi'èn ka'rowa ḍâlem pertandingan ḍibuḍina kalabân alabân Bhâli United è kompetisi Liga 1 taon 2021-2022 kalabân kala sè sakonnè' èngghi panèka 0-1 è stadion Ngurah Rai, Bhâli.

 Tokyo Verdy 
Penampilanna Arhan sè lèbur è Kejuaraan AFF 2020 asareng timnas Inḍonèsia tor ngaollè penghargaan Pemaèn Sè Ghi' Ngoḍâ Palèng Saè, aghâbây manajemen Tokyo Verdy tertarik kaangghuy ngala' Arhan. Napa polè kalabân klausul kontrak khusus sè èparèngè sareng PSIS Semarang kaangghuy masobung biaya transfer ḍâ' klub sè minat sè asalna ḍâri Thailand, Jeppang sareng Daratán Èropa sajen maghâmpang Tokyo Verdy ḍâlem hal biaya sareng negosiasi.

 Suwon FC 
È tangghâl 16 Jânuwari 2024, Pratama Arhan resmi agabung sareng Suwon FC, Klub K-League 1.

È tangghâl 24 Mèi 2024, Pratama Arhan dhâddhi pemaèn cadangan ḍâlem pertandingan alabân Jeju United. Pratama Arhan maso' ka lapangan è mennit ka-73 namong coma ollè 3 mennit, salèrana ampon ngaollè kartu mèra. Sampè' kontrakna sobung, Pratama Arhan ta' èparèngè kasempadhân polè kaangghuy amaèn.

È tangghâl 2 Jânuwari 2025, kontrak Pratama Arhan kalabân Suwon FC ta' èlanjutaghi. Salama akarèr è Suwon FC, Pratama Arhan coma ngaollè 3 mennit amaèn.

 Sombher